Document ID: /roh_data/filtered/fineweb-2-filterrobots_roh.jsonl.gz/25982

L'uniun da scolasts pretenda sustegn tar l'integraziun. L'emprima mesira saja d'offrir lecziuns da tudestg a tut ils uffants fugitivs. Per quai dovri avunda resursas e structuras.
La federaziun da tetg dals scolasts sustegna quest'opiniun. Tenor il president Beat Zemp saja la federaziun vidlonder d'elavurar in document da posiziun per tut la Svizra.
Uffants da fugitivs han il dretg ed il duair da frequentar la scola populara, independentamain da lur status da dimora.
RR novitads 16:00